Raúl Garrón Claure

Raul Garrón Claure er en boliviansk økonom. 

Han var sentralbanksjef i Bolivias sentralbank fra 2. mai 2006, da han tok over etter Juan Antonio Morales, til november 2008, da Gabriel Loza Tellería overtok stillingen.

Claure er bachelor of arts i økonomi fra Bowling Green State University i Ohio i USA, og har i tillegg gått et Master of Management-program ved Kellogg School of Management i Evanston i USA.

Før han ble sentralbanksjef hadde han 25 års ledererfaring fra selskaper i Europa, Japan, USA og Latin-Amerika. Han har vært konsulent for både UNIDO (FNs organisasjon for industriell utvikling), UNDP (FNs utviklingsprogram) og Verdensbanken i design, utforming og gjennomføring av økonomiske programmer og prosjekter. 

Han har utgitt en rekke publikasjoner, og har også vært lærer ved hovedfagsstudier ved Universidad Privada Franz Tamayo.

Referanser

Bolivianske økonomer
Sentralbanksjefer
Fødselsår ikke oppgitt